Source: https://pitee.wordpress.com/2012/12/13/a-felek-altal-kotott-kolcsonszerzodes-ervenytelen-43-pf-636-55320127/
Timestamp: 2019-03-25 21:16:58
Document Index: 26643837

Matched Legal Cases: ['Pf. 636', 'Pf. 636', 'Pf. 636', 'Pf. 636', 'Pf. 636', 'Bíróság ']

“A felek által kötött kölcsönszerződés érvénytelen” (43.Pf. 636.553/2012/7) | PITEE
“A felek által kötött kölcsönszerződés érvénytelen” (43.Pf. 636.553/2012/7)
A Fővárosi Törvényszék 2012. december 7. napján kimondta, hogy érvénytelen (semmis) az a deviza-alapú hitelszerződés, amelyik nem tartalmazza a devizaváltás után felszámolt költséget, amit a PSZÁF és az OTP dokumentumai “árfolyamrésnek” neveznek (43.Pf. 636.553/2012/7).
Ez az ítélet másfél év munkájának az eredménye.
Ez alatt az idő alatt elolvastunk több tucat devizahitel-szerződést; összegyűjtöttük az állami szervek devizahitelekkel kapcsolatos dokumentumait; letöltöttük és kiértékeltük a 9 legnagyobb bank devizaárfolyamait; megismerkedtünk a teljes hiteldíj mutató számításával; törtük a fejünket a törvények, törvény-magyarázatok és bírósági ítéletek felett; találtunk számtalan hibát a devizahitel-szerződésekben; írtunk a három legáltalánosabb hibáról egy elemzést; képviseltünk fogyasztókat a Pénzügyi Békéltető Testület (PBT) előtt; elindítottunk két közérdekű keresetet; vitatkoztunk a PSZÁF-fal, a PBT-vel és a bíróságokkal; és megosztottuk a tapasztalatainkat a jövő jogászaival.
Töltse le a bejegyzés végén a Fővárosi Törvényszék ítéletét.
A elmúlt másfél év során azonban többször feltettük magunknak a kérdést, hogy van-e értelme Magyarországon fogyasztói érdekek védelméért küzdeni. Megéri-e esténként íróasztalhoz ülni, szabad időnkben tárgyalásokra járni és állami szervek egymásnak ellentmondó nyilatkozatait olvasgatni? Utólag, a Fővárosi Törvényszék ítéletének ismeretében persze látjuk, hogy megérte, de ez menet közben sokszor nem volt egyértelmű.
A Fővárosi Törvényszék ítélete egy fontos mérföldkő, de ezzel a munkánknak még nincs vége. Még számtalan tisztázandó kérdés van, még rengeteg devizahiteles fogyasztó ügye megoldatlan.
Az Pénzügyi Ismeretterjesztő és Érdek-képviseleti Egyesület (PITEE) egy non-profit társadalmi szervezet. Az egyesületet fenntartani, a tevékenységünket finanszírozni és a perköltségeket viselni kizárólag a tagdíjakból és magánszemélyek támogatásából tudjuk. Állami támogatásban nem részesülünk. Munkatársaink, segítőink, jogászaink, közgazdászaink fizetést nem kapnak. Mindenkit az motivál, hogy jogállami eszközökkel fellépjünk a nyilvánvaló igazságtalanságokkal szemben. Ezért fordítjuk a szabadidőnket és energiánkat, információk gyűjtésére, fogyasztók tájékoztatására, perek előkészítésére és peres ügyek képviseletére. Ez a munka azonban számtalan költséggel jár (pl. illetékek, utazás, posta, nyomtatás, fénymásolás stb.), ezért arra kérünk mindenkit, hogy vállaljon részt ezeknek a költségeknek a viselésében!
Ha úgy ítéli meg, hogy az eddig elvégzett munkánk hasznos az Ön számára, és ha azt szeretné hogy a jövőben a munkánkat kiterjesszük az OTP Bank Nyrt-n kívül más bankok szerződéseire is, akkor kérjük, nyújtson anyagi támogatást a munkánkhoz!
A támogatás összegét mindenki döntse el a lehetőségeihez mérten! Mi azt reméljük, hogy átlagosan 10.000-15.000 Ft/fő támogatást tudunk így összegyűjteni. Aki 20.000 Ft vagy annál nagyobb összegű támogatást nyújt az 2013-ban az egyesület támogató tagja lehet.
Támogatást háromféle módon adhat:
Postai pénzküldeményben
2. Postai pénzküldemény
Erre a címre küldhet a postán anyagi támogatást:
Kérjük regisztráljon, hogy fel tudjuk venni Önnel a kapcsolatot: Támogatók Adatlap
Töltse le a Fővárosi Törvényszék ítéletét:
Fővárosi Törvényszék 2012.12.07 (5,4 MB)
This entry was posted on 2012. december 13. csütörtök at 5:45 de. and is filed under Bank, Devizahitelek.	You can follow any responses to this entry through the RSS 2.0 feed. Responses are currently closed, but you can trackback from your own site.
4 Responses to “A felek által kötött kölcsönszerződés érvénytelen” (43.Pf. 636.553/2012/7)
A Legfőbb Ügyész is a PITEE álláspontját támogatja « PITEE szerint:
2013. január 7. - 6:45 de.
[…] a Fővárosi Törvényszék 2012. december 7. napján közzétett ítélete “pénzügyi-közgazdasági” szempontból teljesen helytálló: Semmis az a deviza-alapú hitelszerződés, amelyik nem tartalmazza a deviza-vételi és deviza-elad… […]
[…] ismereteink szerint – még nem nyújtott be felülvizsgálati kérelmet a Kúriához (l. “A felek által kötött kölcsönszerződés érvénytelen” (43.Pf. 636.553/2012/7)). A felülvizsgálati kérelem benyújtására nyitva álló határidő 2013. február 7-ig lejár. […]
Szolnoki koncepciós perek a devizahitelesek ellen? (3.P.21.893/2011/40) | PITEE szerint:
2013. április 10. - 1:21 du.
[…] A Szolnoki Városi Bíróság ítélete jogállami zsinórmértékkel mérve “jogi önkény” (Bűnözők kezében van-e az igazságszolgáltatás?), amelyik csak azért lett bedobva a köztudatba, hogy ellensúlyozza a Fővárosi Törvényszék 2012 decemberében hozott ítéletét (A felek által kötött kölcsönszerződés érvénytelen). […]
“Átverik a hiteleseket” (csakakorrekt.blog.hu) | PITEE szerint:
2013. április 26. - 7:05 de.
[…] ítélet van jelenleg érvényben Magyarországon, amelyek elfogadták az adósok kérelmét (A felek által kötött kölcsönszerződés érvénytelen). A PSZÁF elnöke, úgy látszik még mindig inkább letagadja a tényeket, ahelyett hogy […]
Csatlakozz a 8 738 követőhöz